《中秋和萧孚有二首 其二》
元代·刘诜

万里青天无寸阴，酒阑秋气入衣深。百年晴晦中秋月，四海悲衣此夜心。

佳节有情惟藉酒，孤踪多感更闻砧。文章政要追周雅，底用欷歔学越吟。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。